
Betegtájékoztató: Információk a felhasználó számára

Lenvatinib Stada 4 mg kemény kapszula
Lenvatinib Stada 10 mg kemény kapszula

lenvatinib

Mielőtt elkezdi szedni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.
· Tartsa meg a betegtájékoztatót, mert a benne szereplő információkra a későbbiekben is szüksége lehet.
· [bookmark: _GoBack]További kérdéseivel forduljon kezelőorvosához vagy gyógyszerészéhez.
· Ezt a gyógyszert az orvos kizárólag Önnek írta fel. Ne adja át a készítményt másnak, mert számára ártalmas lehet még abban az esetben is, ha a betegsége tünetei az Önéhez hasonlóak.
· Ha Önnél bármilyen mellékhatás jelentkezik, tájékoztassa erről kezelőorvosát, gyógyszerészét vagy a gondozását végző egészségügyi szakembert. Ez a betegtájékoztatóban fel nem sorolt bármilyen lehetséges mellékhatásra is vonatkozik. Lásd 4. pont.

A betegtájékoztató tartalma:

1.	Milyen típusú gyógyszer a Lenvatinib Stada, és milyen betegségek esetén alkalmazható?
2.	Tudnivalók a Lenvatinib Stada szedése előtt
3.	Hogyan kell szedni a Lenvatinib Stada‑t?
4.	Lehetséges mellékhatások
5.	Hogyan kell a Lenvatinib Stada‑t tárolni?
6.	A csomagolás tartalma és egyéb információk


1.	Milyen típusú gyógyszer a Lenvatinib Stada és milyen betegségek esetén alkalmazható?

Milyen típusú gyógyszer a Lenvatinib Stada)
A Lenvatinib Stada lenvatinib nevű hatóanyagot tartalmazó gyógyszer.

Ezt a gyógyszert önmagában vagy más gyógyszerekkel együtt alkalmazzák bizonyos típusú rosszindulatú daganatos betegségek kezelésére, az alábbiak szerint:
· önmagában alkalmazva súlyosbodó (progresszív) vagy előrehaladott rosszindulatú pajzsmirigydaganat kezelésére felnőtteknél, amennyiben a radioaktív jóddal végzett kezelés nem segített a betegség megfékezésében;
· önmagában alkalmazva a máj rosszindulatú daganatának (hepatocelluláris karcinóma) kezelésére olyan felnőtteknél, akiket korábban nem kezeltek a véráramba bekerülő daganatellenes gyógyszerrel. A Lenvatinib Stada‑t azok kapják, akiknél a máj rosszindulatú daganata szétterjedt a szervezetben vagy nem lehet műtéttel eltávolítani.
· egy másik daganatellenes gyógyszerrel, a pembrolizumabbal együtt a méhnyálkahártya előrehaladott rosszindulatú daganatának (endometriumkarcinóma) kezelésére olyan felnőtteknél, akiknél egy másik, a véráramba bekerülő daganatellenes gyógyszerrel történt korábbi kezelést követően a rosszindulatú sejtek szétterjedtek, és a daganatot nem lehet sem műtéttel eltávolítani, sem besugárzással megfékezni.
· pembrolizumabbal együtt felnőtt betegeknél a vese előrehaladott rosszindulatú daganatának (előrehaladott vesesejtes karcinóma) első kezelésére. Everolimusszal együtt is alkalmazzák felnőtt betegeknél a vese előrehaladott rosszindulatú daganatának kezelésére, amennyiben más kezelés (az úgynevezett „VEGF támadáspontú terápia”) nem segített a betegség megfékezésében.

Hogyan hat a Lenvatinib Stada?
A lenvatinib gátolja a tirozin-kináz-receptor (RTK) nevű fehérjék működését, amelyek – a sejtek oxigén- és tápanyagellátását biztosító és a sejtnövekedést segítő – új vérerek kifejlődésében játszanak szerepet. Ezek a fehérjék nagy mennyiségben lehetnek jelen a daganatsejtekben, és működésük lenvatinibbel történő gátlása lassíthatja a daganatsejtek szaporodásának és a daganat növekedésének ütemét, és segíthet a daganat növekedéséhez szükséges vérellátás elzárásában.


2.	Tudnivalók a Lenvatinib Stada szedése előtt

NE szedje a Lenvatinib Stada‑t:
· ha allergiás a lenvatinibre vagy a gyógyszer (6. pontban felsorolt) egyéb összetevőjére.
· ha szoptat (lásd alább a „Terhesség, szoptatás és termékenység” című pontot).

Figyelmeztetések és óvintézkedések
A Lenvatinib Stada szedése előtt beszéljen kezelőorvosával:
· ha magas a vérnyomása;
· ha Ön fogamzóképes nő (lásd alább a „Terhesség, szoptatás és termékenység” című pontot);
· ha kórelőzményében szívproblémák vagy agyi érkatasztrófa (sztrók) szerepel;
· ha máj- vagy vesebetegsége van;
· ha a közelmúltban műtéten vagy sugárkezelésen esett át;
· ha műtéti beavatkozáson fog átesni. Kezelőorvosa fontolóra veheti a Lenvatinib Stada-kezelés leállítását, ha nagyobb műtéti beavatkozást fognak végezni Önnél, ugyanis a lenvatinib befolyásolhatja a sebgyógyulást. Ha megállapították, hogy a sebe megfelelően gyógyul, újrakezdhetik a Lenvatinib Stada‑kezelést.
· ha elmúlt 75 éves;
· ha nem a fehér bőrű vagy az ázsiai népcsoportba tartozik;
· ha 60 kg-nál kisebb a testtömege;
· ha a kórelőzményében sipoly (kóros összeköttetés, úgynevezett fisztula) szerepel, amely fennállhat két különböző szerv között, vagy kivezethet egy szervből a bőrre;
· ha aneurizmája (az érfal kiboltosulása és meggyengülése) vagy érfalrepedése van vagy volt.
· ha Önnél jelenleg fennállnak, vagy korábban jellemzőek voltak az alábbiak: fájdalom a szájban, a fogakban és/vagy az állkapocsban; duzzanat vagy sebek a szájban; zsibbadás vagy olyan érzés az állkapocsban, mintha az nehezen mozogna; vagy valamelyik fog kilazulása. Kezelőorvosa javasolhatja, hogy a Lenvatinib Stada‑kezelés megkezdése előtt menjen el egy fogászati ellenőrző vizsgálatra, mivel a lenvatinibbel kezelt betegeknél az állkapocscsont károsodásáról (oszteonekrózis) számoltak be. Amennyiben invazív fogászati kezelésre vagy fogászati műtétre van szüksége, tájékoztassa fogorvosát, hogy Lenvatinib Stada‑val kezelik. Ez különösen fontos, ha biszfoszfonát-tartalmú injekció(ka)t (csontproblémák megelőzésére és kezelésére adott gyógyszert) is kap vagy kapott korábban.
· ha jelenleg a csontritkulás kezelésére szolgáló gyógyszert (antireszorptív gyógyszert) kap, vagy az érfejlődést befolyásoló daganatellenes gyógyszert (angiogenezis-gátlót) kap, vagy korábban ilyeneket kapott, mivel emiatt az állkapocscsont károsodásának kockázata nagyobb lehet.

A Lenvatinib Stada szedése előtt kezelőorvosa bizonyos vizsgálatokat végeztethet, például a vérnyomása ellenőrzésére, vérvizsgálatokat a máj- és veseműködése ellenőrzésére, valamint annak megállapítására, hogy Önnél alacsony-e a sók vérszintje vagy magas-e a pajzsmirigyserkentő hormon vérszintje. Kezelőorvosa megbeszéli Önnel ezeknek a vizsgálatoknak az eredményét, és eldönti, hogy adható-e Önnek a Lenvatinib Stada. A mellékhatások fokozott kockázata miatt szükség lehet: kiegészítő kezelésre más gyógyszerekkel, a Lenvatinib Stada kisebb adagjának alkalmazására vagy különleges ellátásra.

Ha nem biztos benne, hogy a fentiek vonatkoznak-e Önre, a Lenvatinib Stada szedése előtt kérdezze meg kezelőorvosát.

Kórállapotok, amelyekre figyelnie kell
A daganatos betegség kezelése során a daganatsejtek lebomlása következtében bizonyos anyagok kerülhetnek a vérbe, ami a szövődmények egy csoportjának, az úgynevezett tumorlízis-szindrómának (TLS) a kialakulásához vezethet. Ez veseműködési zavarokat okozhat, és életveszélyes is lehet. Kezelőorvosa megfigyelés alatt fogja tartani az Ön állapotát, és a kockázat csökkentése érdekében kezelést írhat elő Önnek. Azonnal tájékoztassa kezelőorvosát, ha a TLS jeleit észleli (lásd 4. pont: Lehetséges mellékhatások).

Gyermekek és serdülők
A Lenvatinib Stada alkalmazása 18 évnél fiatalabb gyermekek és serdülők számára jelenleg nem javasolt.

Egyéb gyógyszerek és a Lenvatinib Stada
Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett, valamint szedni tervezett egyéb gyógyszereiről. Ebbe beletartoznak a gyógynövénykészítmények és a vény nélkül kapható gyógyszerek is.

Fogamzásgátlás, terhesség és szoptatás
Ha Ön terhes vagy szoptat, illetve, ha fennáll Önnél a terhesség lehetősége vagy gyermeket szeretne, a gyógyszer alkalmazása előtt beszéljen kezelőorvosával vagy gyógyszerészével.
· Amennyiben fennáll a lehetőség, hogy Ön teherbe esik, alkalmazzon nagy hatékonyságú fogamzásgátlást a gyógyszer szedése alatt és a kezelés befejezése után még legalább egy hónapon át. Mivel nem ismert, hogy a lenvatinib csökkentheti-e a szájon át szedhető fogamzásgátló tabletta hatását, ha Ön ezt a fogamzásgátló módszert szokta alkalmazni, akkor gondoskodnia kell kiegészítő, mechanikus fogamzásgátló módszer, például méhszájsapka vagy gumióvszer használatáról, ha szexuális életet él a Lenvatinib Stada‑kezelés alatt.
· Ne szedje a Lenvatinib Stada‑t, ha a kezelés alatt terhességet tervez. Erre azért van szükség, mert a készítmény súlyosan károsíthatja a születendő gyermeket.
· Azonnal tájékoztassa kezelőorvosát, ha teherbe esik a Lenvatinib Stada‑kezelés alatt. Kezelőorvosa segíteni fog Önnek annak eldöntésében, hogy a kezelést abba kell-e hagyni.
· Ne szoptasson, ha Lenvatinib Stada‑t szed. A szoptatás azért kerülendő, mert a gyógyszer bejut az anyatejbe, és súlyosan károsíthatja az anyatejjel táplált gyermeket.

A készítmény hatásai a gépjárművezetéshez és a gépek kezeléséhez szükséges képességekre
A Lenvatinib Stada olyan mellékhatásokat okozhat, amelyek befolyásolhatják a gépjárművetetéshez és a gépek kezeléséhez szükséges képességeit. Ne vezessen gépjárművet, illetve ne kezeljen gépeket, ha szédül vagy fáradtnak érzi magát.


3.	Hogyan kell szedni a Lenvatinib Stada‑t?

A gyógyszert mindig a kezelőorvos által elmondottaknak megfelelően szedje. Amennyiben nem biztos abban, hogyan alkalmazza a gyógyszert, kérdezze meg kezelőorvosát vagy gyógyszerészét.

Mennyit kell szedni? 
A pajzsmirigy rosszindulatú daganata
· A Lenvatinib Stada ajánlott napi adagja rendszerint naponta egyszer 24 mg (2 darab 10 mg‑os és 1 darab 4 mg‑os kapszula).
· Amennyiben Önnek súlyos máj- vagy vesebetegsége van, az ajánlott adag naponta egyszer 14 mg (1 darab 10 mg‑os és 1 darab 4 mg‑os kapszula).

A máj rosszindulatú daganata
· A Lenvatinib Stada ajánlott adagja attól függ, hogy a kezelés első megkezdésekor mennyi az Ön testtömege. Az adag rendszerint: 60 kg vagy afeletti testtömeg esetén naponta egyszer 12 mg (3 darab 4 mg‑os kapszula), illetve 60 kg alatti testtömeg esetén naponta egyszer 8 mg (2 darab 4 mg‑os kapszula).

A méhnyálkahártya rosszindulatú daganata
· Pembrolizumabbal együtt alkalmazva a Lenvatinib Stada ajánlott adagja naponta egyszer 20 mg (2 darab 10 mg‑os kapszula). A pembrolizumabot kezelőorvosa adja be Önnek, vénába adott injekcióként: vagy 3 hetente 200 mg‑ot, vagy 6 hetente 400 mg‑ot.

A vese rosszindulatú daganata
· Pembrolizumabbal együtt alkalmazva a Lenvatinib Stada ajánlott napi adagja naponta egyszer 20 mg (2 darab 10 mg‑os kapszula). A pembrolizumabot 3 hetente 200 mg vagy 6 hetente 400 mg intravénás infúzióban, 30 perc alatt adják be.
· Naponta egyszer egy darab 5 mg‑os everolimusz tablettával együtt alkalmazva a Lenvatinib Stada ajánlott napi adagja naponta egyszer 18 mg (1 darab 10 mg‑os és 2 darab 4 mg‑os kapszula).
· Amennyiben Önnek súlyos máj- vagy vesebetegsége van, a Lenvatinib Stada ajánlott napi adagja naponta egyszer 10 mg (1 darab 10 mg‑os kapszula), naponta egyszer egy darab 5 mg‑os everolimusz tablettával együtt alkalmazva.
· Ha Ön pembrolizumabbal együtt kap lenvatinibet, kezelőorvosa vagy gyógyszerésze ellenőrizni fogja, hogy mennyi pembrolizumabot kell kapnia.

Kezelőorvosa csökkentheti adagját, ha Ön nehezen elviselhető mellékhatásokat tapasztal.

A gyógyszer bevétele
· A kapszula bevehető étkezés közben vagy étkezéstől függetlenül is.
· Ne nyissa fel a kapszulát, hogy elkerülje a kapszula tartalmával való érintkezést.
· Egészben, vízzel nyelje le a kapszulát.
· Ha nem tudja egészben lenyelni a kapszulát, a Lenvatinib STADA helyett más, lenvatinib-tartalmú gyógyszert kell szednie.
· A gyógyszert mindennap nagyjából ugyanabban az időpontban vegye be.

Meddig kell szedni a Lenvatinib Stada‑t?
Ezt a gyógyszert általában addig kell szedni, amíg az alkalmazás előnyös Önnek.

Ha az előírtnál több Lenvatinib Stada‑t vett be
Ha az előírtnál több Lenvatinib Stada‑t vett be, azonnal értesítse kezelőorvosát vagy gyógyszerészét. Vigye magával a gyógyszer dobozát.

Ha elfelejtette bevenni a Lenvatinib Stada‑t
Ne vegyen be kétszeres adagot (egyszerre két adagot) a kihagyott adag pótlására.

Ha elfelejtette bevenni az adagot, a teendők attól függenek, hogy mennyi idő van hátra a következő adag bevételéig:
· Ha 12 óra vagy hosszabb idő van hátra a következő adag bevételéig: vegye be a kimaradt adagot, amint eszébe jut. Ezután a következő adagot a szokásos időben vegye be.
· Ha kevesebb mint 12 óra van hátra a következő adagig: ne vegye be a kihagyott adagot. Ezután a következő adagot a szokásos időben vegye be.


4.	Lehetséges mellékhatások

Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek.

Hagyja abba a Lenvatinib Stada szedését, és azonnal szóljon kezelőorvosának, ha a következő mellékhatások bármelyikét észleli – sürgős orvosi kezelésre lehet szüksége:
· zsibbadás vagy gyengeség érzése a test egyik oldalán, erős fejfájás, görcsroham, zavartság, beszédzavar, látásproblémák vagy szédülés – ezek agyi érkatasztrófa (sztrók), agyvérzés vagy súlyos vérnyomás-emelkedés agyi hatását jelezhetik;
· mellkasi fájdalom vagy mellkasi nyomásérzés; a kar, a hát, a nyak vagy az állkapocs fájdalma; légszomj, gyors vagy szabálytalan szívverés (pulzus), köhögés; az ajkak, illetve az ujjak kékes elszíneződése; erős fáradtságérzés – ezek szívprobléma vagy a tüdőben kialakult vérrög jelei lehetnek, illetve azt jelezhetik, hogy a tüdőből levegő szivárog a mellkasába, így a tüdő nem képes kitágulni;
· erős hasi fájdalom – ez a bélfal átlyukadásának vagy sipoly keletkezésének következménye lehet (sipoly: lyuk a bélfalon, amely egy csőszerű járaton keresztül összeköttetésben van egy másik testrésszel vagy a bőrrel);
· fekete, szurokszerű vagy véres széklet, illetve vér felköhögése – ezek belső vérzés tünetei lehetnek;
· sárga bőr vagy a szemfehérje besárgulása (sárgaság) vagy álmosság, zavartság, koncentrálási zavar – ezek májproblémák jelei lehetnek;
· hasmenés, hányinger és hányás – ezek nagyon gyakori mellékhatások, amelyek súlyossá válhatnak, amennyiben kiszáradást okoznak, ami pedig veseelégtelenséghez vezethet. Kezelőorvosa tud Önnek gyógyszert adni ezen mellékhatások mérséklésére.
· a szájban, a fogakban és/vagy az állkapocsban fellépő fájdalom, duzzanat vagy sebek a szájban, zsibbadás vagy olyan érzés az állkapocsban, mintha az nehezen mozogna, vagy valamelyik fog kilazulása – ezek a tünetek az állkapocscsont károsodásának (az állkapocs oszteonekrózisa) a jelei lehetnek;
· hányinger, légszomj, szabálytalan szívverés, izomgörcsök, görcsrohamok, zavaros vizelet és fáradtság. Ezek a tünetek az elpusztuló daganatsejtek bomlástermékei miatt fellépő lehetséges szövődmények, amelyeket tumorlízis-szindrómának (TLS) neveznek.

Azonnal tájékoztassa kezelőorvosát, ha a fentiekben ismertetett mellékhatások bármelyikét észleli.

Az önmagában alkalmazott gyógyszernek a következő mellékhatásai lehetnek:

Nagyon gyakori (10‑ből több mint 1 beteget érinthet):
· magas vagy alacsony vérnyomás;
· étvágytalanság vagy testtömegcsökkenés;
· hányinger (émelygés) és hányás, székrekedés, hasmenés, hasi fájdalom, emésztési zavar;
· erős fáradtság- vagy gyengeségérzés;
· rekedtség;
· a lábak dagadása;
· bőrkiütés;
· szájszárazság, szájüregi fájdalom vagy gyulladás, furcsa ízérzet;
· ízületi fájdalom vagy izomfájdalom;
· szédülés;
· hajhullás;
· vérzés (leggyakrabban orrvérzés, de más típusú vérzések is, például a vizeletben megjelenő vér, véraláfutások keletkezése, az ínyből vagy a bélfalból származó vérzés);
· alvásproblémák;
· vizeletvizsgálat során észlelt kóros fehérjeszint (magas) és húgyúti fertőzések (gyakoribb vizeletürítés és fájdalmas vizelés);
· fejfájás;
· hátfájás;
· fájdalmas, vörös, duzzadt bőr a kézen és a lábfejen (kéz-láb szindróma: palmoplantáris eritrodizesztézia);
· pajzsmirigy-alulműködés (fáradtság, testtömeg-gyarapodás, székrekedés, hidegérzet, száraz bőr);
· vérvizsgálat során észlelt eltérés a káliumszintben (alacsony) és kalciumszintben (alacsony);
· a fehérvérsejtszám csökkenése;
· a májfunkció vérvizsgálati eredményeinek változásai;
· alacsony vérlemezkeszám, ami véraláfutáshoz és elhúzódó sebgyógyuláshoz vezethet;
· az alábbi, kóros vérvizsgálati eredmények: magnéziumszint (alacsony), koleszterinszint (magas), valamint a pajzsmirigyserkentő hormon szintje (magas);
· eltérések a veseműködést jelző vérvizsgálati eredményekben és veseelégtelenség;
· a lipáz és az amiláz (az emésztésben szerepet játszó enzimek) szintjének emelkedése.

Gyakori (10‑ből legfeljebb 1 beteget érinthet):
· a szervezet folyadéktartalmának csökkenése (kiszáradás);
· szívdobogásérzés;
· száraz bőr, a bőr megvastagodása és viszketése;
· puffadás vagy fokozott bélgázképződés;
· szívproblémák vagy vérrögök a tüdőben (légzési nehézség, mellkasi fájdalom), illetve egyéb szervekben;
· májelégtelenség;
· álmosság, zavartság, koncentrálási zavar, öntudatvesztés, amelyek a májelégtelenség jelei lehetnek;
· rossz közérzet;
· epehólyag-gyulladás;
· végbélsipoly (kis járat, amely a végbélnyílás és a környező bőr között képződik);
· a gyomor vagy a bél átlyukadása (perforáció);
· agyi érkatasztrófa (sztrók) jelei, beleértve a test egyik oldalán jelentkező zsibbadást vagy gyengeséget, erős fejfájást, görcsrohamot, zavartságot, beszédzavart, látászavarokat vagy szédülést.

Nem gyakori (100‑ból legfeljebb 1 beteget érinthet):
· fájdalmas fertőzés vagy irritáció a végbélnyílás közelében;
· átmeneti agyi keringészavar (minisztrók);
· májkárosodás;
· erős fájdalom a has bal felső részén, ami lázzal, hidegrázással, hányingerrel és hányással járhat (lépinfarktus);
· hasnyálmirigy-gyulladás;
· sebgyógyulási zavarok;
· az állkapocscsont károsodása (oszteonekrózis);
· vastagbélgyulladás (kolitisz);
· a mellékvesekéreg által termelt hormonok csökkent elválasztása;
· súlyos légzési nehézség és mellkasi fájdalom, amit a tüdőből a mellkasba szivárgó levegő okoz, így a tüdő nem tud kitágulni.

[bookmark: _Hlk201591622]Ritka (1000‑ből legfeljebb 1 beteget érinthet):
· tumorlízis-szindróma (TLS).

Nem ismert gyakoriságú (a következő mellékhatásokról a lenvatinib forgalomba hozatalát követően számoltak be, de az előfordulás gyakorisága nem ismert):
· egyéb sipolyok (kóros összeköttetés a szervezetben, amely fennállhat két különböző szerv között, vagy a bőr és a bőrhöz közeli területek – például a garat és a légcső – között). A tünetek attól függnek, hogy a sipoly hol helyezkedik el. Beszéljen kezelőorvosával, ha bármilyen új vagy szokatlan tünetet észlel, például nyeléskor jelentkező köhögést.
· az érfal kiboltosulása és meggyengülése vagy érfalrepedés (aneurizma és artéria-disszekció).

A következő mellékhatások fordulhatnak elő, ha ezt a gyógyszert pembrolizumabbal együtt alkalmazzák:

Nagyon gyakori (10‑ből több mint 1 beteget érinthet):
· vizeletvizsgálat során észlelt kóros fehérjeszint (magas);
· húgyúti fertőzések (gyakoribb vizeletürítés és fájdalmas vizelés) (a lenvatinibet előrehaladott rosszindulatú vesedaganat kezelésére alkalmazva a gyakoriság: „gyakori”);
· alacsony vérlemezkeszám, ami véraláfutáshoz és sebgyógyulási nehézségekhez vezethet;
· a fehérvérsejtszám csökkenése;
· a vörösvértestek számának csökkenése (a lenvatinibet progresszív vagy előrehaladott rosszindulatú pajzsmirigydaganat, rosszindulatú májdaganat vagy a méhnyálkahártya előrehaladott daganatos megbetegedésének kezelésére alkalmazva);
· pajzsmirigy-alulműködés (fáradtság, testtömeg-növekedés, székrekedés, hidegérzet, száraz bőr) és a pajzsmirigyserkentő hormon szintjének megváltozása (magas) a vérvizsgálati leleten;
· pajzsmirigy-túlműködés (a tünetek közé tartozhat a szapora szívverés, az izzadás és a testtömegcsökkenés) (a lenvatinibet progresszív vagy előrehaladott rosszindulatú pajzsmirigydaganat, rosszindulatú májdaganat vagy a méhnyálkahártya előrehaladott daganatos megbetegedésének kezelésére alkalmazva);
· vérvizsgálat során észlelt eltérés a kalciumszintben (alacsony);
· vérvizsgálat során észlelt eltérés a káliumszintben (alacsony);
· vérvizsgálat során észlelt eltérés a koleszterinszintben (magas);
· vérvizsgálat során észlelt eltérés a magnéziumszintben (alacsony);
· étvágytalanság vagy testtömegcsökkenés;
· szédülés;
· fejfájás;
· hátfájás;
· szájszárazság, szájüregi fájdalom vagy gyulladás, furcsa ízérzet;
· vérzés (leggyakrabban orrvérzés, de más típusú vérzések is előfordulhatnak, például a vizeletben megjelenő vér, véraláfutások keletkezése, az ínyből vagy a bélfalból származó vérzés);
· magas vérnyomás;
· rekedtség;
· hányinger (émelygés) és hányás, székrekedés, hasmenés, hasi fájdalom;
· emésztési zavar (a lenvatinibet progresszív vagy előrehaladott rosszindulatú pajzsmirigydaganat, rosszindulatú májdaganat vagy a méhnyálkahártya előrehaladott daganatos megbetegedésének kezelésére alkalmazva a gyakoriság: „gyakori”);
· emelkedett az amiláz (az emésztésben részt vevő enzim) szintje;
· emelkedett a lipáz (az emésztésben részt vevő enzim) szintje;
· vérvizsgálat során észlelt eltérés a májfunkcióban;
· vérvizsgálat során észlelt eltérés a vesefunkcióban;
· veseelégtelenség (a lenvatinibet progresszív vagy előrehaladott rosszindulatú pajzsmirigydaganat, rosszindulatú májdaganat vagy a méhnyálkahártya előrehaladott daganatos megbetegedésének kezelésére alkalmazva a gyakoriság: „gyakori”);
· a bőr vörössége, fájdalma és duzzanata a kézen és a lábfejen (kéz-láb szindróma: palmoplantaris eritrodizesztézia);
· bőrkiütés;
· ízületi fájdalom vagy izomfájdalom;
· fáradtság vagy gyengeségérzés;
· a lábak dagadása;
· alvásproblémák (a lenvatinibet progresszív vagy előrehaladott rosszindulatú pajzsmirigydaganat, rosszindulatú májdaganat vagy a méhnyálkahártya előrehaladott daganatos megbetegedésének kezelésére alkalmazva a gyakoriság: „gyakori”).

Gyakori (10‑ből legfeljebb 1 beteget érinthet):
· a szervezet folyadéktartalmának csökkenése (kiszáradás);
· szívdobogásérzés;
· alacsony vérnyomás;
· a hasnyálmirigy gyulladása;
· puffadás vagy fokozott bélgázképződés;
· epehólyag-gyulladás;
· hajhullás;
· rossz közérzet;
· vastagbélgyulladás (kolitisz);
· a mellékvesekéreg által termelt hormonok csökkent elválasztása;
· a gyomor vagy a bél átlyukadása (perforáció);
· vérrög kialakulása a tüdőben vagy más szervekben;
· szívproblémák (a lenvatinibet progresszív vagy előrehaladott rosszindulatú pajzsmirigydaganat, rosszindulatú májdaganat vagy a méhnyálkahártya előrehaladott daganatos megbetegedésének kezelésére alkalmazva a gyakoriság: „nem gyakori”);
· száraz bőr, a bőr megvastagodása és viszketése (a lenvatinibet progresszív vagy előrehaladott rosszindulatú pajzsmirigydaganat, rosszindulatú májdaganat vagy a méhnyálkahártya előrehaladott daganatos megbetegedésének kezelésére alkalmazva a gyakoriság: „nem gyakori”).

Nem gyakori (100‑ból legfeljebb 1 beteget érinthet):
· fejfájás, zavartság, görcsroham és látászavarok (a lenvatinibet progresszív vagy előrehaladott rosszindulatú pajzsmirigydaganat, rosszindulatú májdaganat vagy a méhnyálkahártya előrehaladott daganatos megbetegedésének kezelésére alkalmazva);
· agyi érkatasztrófa (sztrók) jelei, beleértve a test egyik oldalának zsibbadását vagy gyengeségét, súlyos fejfájást, görcsrohamot, zavartságot, beszédzavart, látászavarokat vagy szédülést;
· átmeneti agyi keringészavar (minisztrók);
· súlyos légzési nehézség és mellkasi fájdalom, amit a tüdőből a mellkasba szivárgó levegő okoz, így a tüdő nem tud kitágulni;
· fájdalmas fertőzés vagy irritáció a végbélnyílás körül;
· végbélsipoly (kis járat, amely a végbélnyílás és a környező bőr között képződik);
· májelégtelenség vagy májkárosodás jelei, beleértve a sárga bőrszínt vagy a szemfehérje besárgulását (sárgaság), vagy álmosság, zavartság, koncentrációs nehézségek;
· sebgyógyulási zavarok;
· egyéb sipolyok (kóros összeköttetés a szervezetben, ami fennállhat két különböző szerv között, vagy a bőr és a bőrhöz közeli területek – például a garat és a légcső – között). A tünetek attól függnek, hogy a sipoly hol helyezkedik el. Beszéljen kezelőorvosával, ha bármilyen új vagy szokatlan tünetet észlel, például nyeléskor jelentkező köhögést (a lenvatinibet előrehaladott rosszindulatú vesedaganat kezelésére alkalmazva).

[bookmark: _Hlk201614880]Ritka (1000‑ből legfeljebb 1 beteget érinthet):
· tumorlízis-szindróma (TLS).

Nem ismert gyakoriságú (a következő mellékhatásokról a lenvatinib forgalomba hozatalát követően számoltak be, de az előfordulás gyakorisága nem ismert):
· az érfal kiboltosulása és meggyengülése vagy érfalrepedés (aneurizma és artéria-disszekció) (a lenvatinibet előrehaladott rosszindulatú vesedaganat kezelésére alkalmazva).

A következő mellékhatások fordulhatnak elő, ha ezt a gyógyszert everolimusszal együtt alkalmazzák:

Nagyon gyakori (10‑ből több mint 1 beteget érinthet):
· alacsony vérlemezkeszám, amely véraláfutások kialakulásához és elhúzódó sebgyógyuláshoz vezethet;
· a fehérvérsejtszám csökkenése;
· pajzsmirigy-alulműködés (fáradtság, testtömeg-gyarapodás, székrekedés, hidegérzet, száraz bőr) és vérvizsgálat során észlelt eltérés a pajzsmirigyserkentő hormon szintjében (magas);
· vérvizsgálat során észlelt eltérés a káliumszintben (alacsony), és a kalciumszintben (alacsony);
· vérvizsgálat során észlelt eltérés a magnéziumszintben (alacsony) és a koleszterinszintben (magas);
· étvágytalanság vagy testtömegcsökkenés;
· alvásproblémák;
· fejfájás;
· vérzés (leggyakrabban orrvérzés, de más típusú vérzés is, például a vizeletben megjelenő vér, véraláfutások keletkezése, az ínyből vagy a bélfalból származó vérzés);
· magas vérnyomás;
· rekedtség;
· hányinger (émelygés) és hányás, székrekedés, hasmenés, hasi fájdalom, emésztési zavar;
· fájdalmas vagy gyulladt száj, furcsa ízérzet;
· emelkedett a lipáz és az amiláz (az emésztésben részt vevő enzimek) szintje;
· a májfunkcióra utaló vérvizsgálati eredmények változása;
· a bőr vörössége, fájdalma és duzzanata a kézen és a lábfejen (kéz-láb-szindróma, palmoplantáris eritrodizesztézia);
· bőrkiütés;
· hátfájás;
· ízületi fájdalom és izomfájdalom;
· a fehérjeszint változása (magas) a vizeletvizsgálati eredményben;
· vérvizsgálat során észlelt eltérés a veseműködésben és veseelégtelenség;
· erős fáradtság- vagy gyengeségérzés;
· a lábak dagadása.

Gyakori (10‑ből legfeljebb 1 beteget érinthet):
· húgyúti fertőzések (gyakori vizelési inger és fájdalmas vizeletürítés);
· a szervezet folyadéktartalmának csökkenése (kiszáradás);
· szédülés;
· szívdobogásérzés;
· szívproblémák vagy vérrögképződés a tüdőben (nehézlégzés, mellkasi fájdalom) vagy más szervekben, ami a következőket okozhatja: mellkasi fájdalom vagy nyomásérzés; a kar, a hát, a nyak vagy az állkapocs fájdalma, légszomj, gyors vagy szabálytalan szívverés, köhögés, az ajkak vagy az ujjak kékes elszíneződése és erős fáradtságérzet;
· alacsony vérnyomás;
· súlyos légzési nehézség és mellkasi fájdalom, amit a tüdőből a mellkasba szivárgó levegő okoz, így a tüdő nem tud kitágulni;
· szájszárazság;
· puffadás vagy fokozott bélgázképződés;
· epehólyag-gyulladás;
· hajhullás;
· rossz közérzet;
· a gyomor vagy a bél átlyukadása (perforáció).

Nem gyakori (100‑ból legfeljebb 1 beteget érinthet):
· fájdalmas fertőzés vagy irritáció a végbélnyílás közelében;
· agyi érkatasztrófa (sztrók) jelei, beleértve a test egyik oldalán jelentkező zsibbadást vagy gyengeséget, erős fejfájást, görcsrohamot, zavartságot, beszédzavart, látászavarokat vagy szédülést;
· átmeneti agyi keringészavar (minisztrók);
· hasnyálmirigy-gyulladás;
· végbélsipoly (kis járat, ami a végbélnyílás és a környező bőr között képződik);
· vastagbélgyulladás (kolitisz);
· májelégtelenség vagy a májkárosodás jelei, beleértve a sárga bőrt vagy a szemfehérje besárgulását (sárgaság) vagy álmosságot, zavartságot, koncentrációs zavarokat;
· az állkapocscsont károsodása (oszteonekrózis);
· száraz bőr, a bőr megvastagodása és viszketése;
· sebgyógyulási zavarok;
· egyéb sipolyok (kóros összeköttetés a szervezetben, ami fennállhat két különböző szerv között, vagy a bőr és a bőr alatti területek – például a garat és a légcső – között). A tünetek attól függenek, hogy a sipoly hol helyezkedik el. Beszéljen kezelőorvosával, ha bármilyen új vagy szokatlan tünetet észlel, például nyeléskor jelentkező köhögést;
· a mellékvesekéreg által termelt hormonok csökkent elválasztása.

Ritka (1000‑ből legfeljebb 1 beteget érinthet):
· tumorlízis-szindróma (TLS).

Nem ismert gyakoriságú (a gyakoriság a rendelkezésre álló adatokból nem állapítható meg):
· az érfal kiboltosulása és meggyengülése vagy érfalrepedés (aneurizma és artéria-disszekció).

Mellékhatások bejelentése
Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül.
A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.


5.	Hogyan kell a Lenvatinib Stada‑t tárolni?

A gyógyszer gyermekektől elzárva tartandó!

A dobozon és a buborékcsomagoláson feltüntetett lejárati idő (EXP) után ne szedje ezt a gyógyszert. A lejárati idő az adott hónap utolsó napjára vonatkozik.

A nedvességtől való védelem érdekében az eredeti csomagolásban tárolandó.
Legfeljebb 25 °C-on tárolandó.

Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.


6.	A csomagolás tartalma és egyéb információk

Mit tartalmaz a Lenvatinib Stada kemény kapszula?
· A készítmény hatóanyaga a lenvatinib.
· [bookmark: _Hlk199856731]4 mg lenvatinibot (mezilát formájában) tartalmaz kemény kapszulánként.
· 10 mg lenvatinibot (mezilát formájában) tartalmaz kemény kapszulánként.

· Egyéb összetevők:
Kapszulatöltet
mikrokristályos cellulóz (E460), mannit (E421), alacsony szubsztitúciós fokú hidroxipropilcellulóz (E463), kálium-hidrogén-karbonát (E500), talkum (E553b).

Kapszulahéj
hipromellóz, fekete vas-oxid (E172), vörös vas-oxid (E172), sárga vas-oxid (E172).

Milyen a Lenvatinib Stada kemény kapszula külleme és mit tartalmaz a csomagolás?
Lenvatinib Stada 4 mg kemény kapszula
Kemény kapszula, barna színű alsó és felső résszel, hosszúsága körülbelül 14,2 mm (4‑es méretű).

Lenvatinib Stada 10 mg kemény kapszula
Kemény kapszula, aranyszínű alsó és barna színű felső résszel, hosszúsága körülbelül 17,6 mm (2‑es méretű).

A Lenvatinib Stada kapszulák 30, 60 vagy 90 darab kemény kapszulát tartalmazó buborékcsomagolásban, vagy 30 × 1, 60 × 1 vagy 90 × 1 darab kemény kapszulát tartalmazó adagonként perforált buborékcsomagolásban és dobozban kerülnek forgalomba.

Nem feltétlenül mindegyik kiszerelés kerül kereskedelmi forgalomba.

A forgalomba hozatali engedély jogosultja
STADA Arzneimittel AG
Stadastrasse 2-18
D-61118 Bad Vilbel
Németország

Gyártó
STADA Arzneimittel AG
Stadastrasse 2-18
D-61118 Bad Vilbel
Németország

Pharmadox Healthcare Limited
KW20A Kordin Industrial Park, Paola
PLA 3000 Málta

Stada Arzneimittel GmbH
Muthgasse 36/2
Doebling, Vienna
1190 Ausztria

Clonmel Healthcare Limited
Waterford Road, Gurtnafleur, Clonmel, Clonmel
E91 D768, Írország

Laboratori Fundació Dau,
C/C, 12-14 Pol. Ind. Zona Franca
Barcelona 08040
Spanyolország

Lenvatinib Stada 4 mg kemény kapszula
OGYI-T-24764/01-06

Lenvatinib Stada 10 mg kemény kapszula
OGYI-T-24764/07-12

Ezt a gyógyszert az Európai Gazdasági Térség tagállamaiban az alábbi neveken engedélyezték:
Ausztria:		Lenvatinib STADA 4 mg / 10 mg Hartkapseln
Németország:		Lenvatinib STADA 4 mg / 10 mg Hartkapseln
Dánia:			Lenvatinib STADA
Észtország:		Lenvatinib STADA
[bookmark: _Hlk190351320]Spanyolország:		Lenvatinib STADA 4 mg / 10 mg cápsulas duras EFG
[bookmark: _Hlk190351372]Finnország:		Lenvatinib Stada 4 mg / 10 mg kovat kapselit
Magyarország:		Lenvatinib Stada 4 mg / 10 mg kemény kapszula
[bookmark: _Hlk190351456]Írország:		Lenvatinib STADA 4 mg / 10 mg hard capsules
[bookmark: _Hlk190351520]Izland:			Lenvatinib STADA 4 mg / 10 mg hart hylki
Olaszország:		Lenvatinib EG
[bookmark: _Hlk206678129]Litvánia:		Lenvatinib STADA 4 mg / 10 mg kietosios kapsulės
[bookmark: _Hlk206678099]Lettország:		Lenvatinib STADA 4 mg / 10 mg cietās kapsulas
[bookmark: _Hlk190351582]Málta:			Lenvatinib STADA 4 mg / 10 mg hard capsules
[bookmark: _Hlk190351624]Norvégia:		Lenvatinib STADA
Lengyelország:		Lenvatinib STADA
Románia:		Lenvatinib Stada 4 mg / 10 mg capsule
[bookmark: _Hlk190351657]Svédország:		Lenvatinib Stada
Szlovénia:		Lenvatinib STADA 4 mg / 10 mg trde kapsule

[bookmark: _Hlk210202531]A betegtájékoztató legutóbbi felülvizsgálatának dátuma: 2026. július.

